《别广文邓先生》
明代·李之世

绛帐横经日，黄云接袂时。春光如有待，花雨本无私。

桃李沾前润，风云想后期。重游惜分手，南陌柳丝丝。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。